
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI
în intervalul 02.10.2026, ora 08.00 – 03.10.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 03.10.2026, ora 07.00
RÂURI

Debitele au fost relativ staționare.

Debitele se situează, în general, sub 30% din mediile multianuale lunare, exceptând râurile din bazinele hidrografice: Olt, Argeș, Ialomița, cursurile Vișeului, Someșului Mic, Mureșului, Târnavei Mari, Jiului, cursul superior al Buzăului, cursul superior și mijlociu al Bistriței, cursul mijlociu și inferior al Moldovei, Prutului și cursul inferior al Bârladului, unde sunt cuprinse între 30 – 70% din normalele lunare.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi relativ staționare.

Nivelurile pe râuri la stațiile hidrometrice se vor situa sub COTELE DE ATENȚIE.
DUNĂRE
Debitul la intrarea în țară (secțiunea Baziaș) în intervalul 02 – 03.10.2026 a fost staționar, având valoarea de 1350 m3/s, sub media multianuală a lunii octombrie (3900 m3/s). 

În aval de Porțile de Fier debitele au fost în scădere
Debitul la intrarea în țară (secțiunea Baziaș) va fi staționar (1350 m3/s).

În aval de Porțile de Fier debitele vor fi staționar pe sectorul Gruia – Calafat și în scădere pe sectorul Bechet – Tulcea.

2. Situația meteorologică în intervalul 02.10.2026, ora 09.00 – 03.10.2026, ora 06.00
ÎN ŢARĂ

Valorile termice au fost comparabile cu cele din ziua precedentă, astfel că maximele s-au situat în jurul mediilor multianuale, ușor mai ridicate în vest și nord-vest. Dimineața și noaptea vremea a fost răcoroasă, chiar rece pentru începutul lunii octombrie în depresiunile intramontane. Cerul a fost mai mult senin în Banat, Crișana și Maramureș și variabil în restul teritoriului. Vântul a suflat slab și moderat, temporar cu intensificări în estul Munteniei, în Dobrogea și în zona Carpaților de Curbură cu rafale în general de 40...55 km/h. Temperaturile maxime s-au încadrat între 17 grade la Joseni, Întorsura Buzăului și Sulina și 25 de grade la Săcuieni, Holod, Timișoara și Chișineu-Criș. La ora 06 valorile termice erau cuprinse între -5 grade la Miercurea Ciuc și 15 grade la Oravița și Constanța-Dig. În a doua parte a nopții în depresiunile din estul Transilvaniei, izolat a fost ceață și pe suprafețe mici s-a produs brumă.
LA BUCUREŞTI

Vremea s-a menținut frumoasă, cu valori termice diurne comparabile cu cele din ziua precedentă. Cerul a fost mai mult senin la începutul zilei și din nou noaptea și variabil în rest. Vântul a suflat slab până la moderat. Temperatura maximă a fost de 22 de grade la Afumați și Băneasa și de 23 de grade la Filaret. La ora 06 se înregistrau 5 grade la Băneasa și 9 grade la Afumați și Filaret.
3. Prognoza meteorologică în intervalul 03.10.2026, ora 09.00 – 04.10.2026, ora 09.00
ÎN ŢARĂ

Vremea va fi frumoasă, dar răcoroasă dimineața și noaptea, chiar rece în depresiuni. Cerul va fi variabil, mai mult senin în regiunile sudice, iar din a doua parte a zilei și în restul teritoriului. Vântul va sufla slab și moderat, cu unele intensificări în prima parte a intervalului pe litoral, unde la rafală se vor atinge viteze de până la 40...45 km/h. Temperaturile maxime se vor situa între 17 grade pe litoral și 26 de grade în Banat și în Crișana, iar cele minime vor fi cuprinse între -5 grade în depresiunile din estul Transilvaniei și 13 grade în dealurile Crișanei. Izolat se va forma ceață, iar în Transilvania, Maramureș, sudul Banatului și nordul Moldovei și brumă.
LA BUCUREŞTI
Vremea va fi frumoasă, dar răcoroasă dimineața și noaptea. Cerul va fi mai mult senin, iar vântul va sufla în general slab. Temperatura maximă se va situa în jurul valorii de 23 de grade, iar cea minimă va fi de 4...8 grade.
II. CALITATEA APEI


Nu s-au înregistrat evenimente deosebite.

III. CALITATEA MEDIULUI

1. În domeniul aerului

· 

Direcția Județeană de Mediu Sibiu din cadrul A.N.M.A.P. și Comisariatul Județean Sibiu din cadrul G.N.M. revin cu informații suplimentare referitor la incendiul, izbucnit în data de 01.10.2026, în jurul orei 22.00, la Stația de sortare deșeuri periculoase, aparținând SC Soma SRL, din localitatea Rusciori, comuna Sura Mică, județul Sibiu, menționând următoarele:

· Incendiul a afectat 3 hale destinate depozitärii deșeurilor din plastic și hårtie/carton (deșeuri balotate), cu o suprafatä totala de 3.744 mp precum si 2 hale depozitare aferente statiei compost cu suprafata totala de 2.478 mp. Se estimeaza cantitatea de deșeuri arse de cca 3.000 tone.

· Autolaboratorul DJM Sibiu, aflat in curtea DJM Sibiu, Str. Hipodromului, nr. 2A, s-a deplasat in zona incendiului, fiind amplasat la o distanță de aprox.600 metri de acesta;

· Măsuri ăntreprinse: stingerea și lichidarea incendiului de către reprezentanții ISU "Cpt. Dumitru Croitoru" al Județului Sibiu. În prezent mai existä focare, lucråndu-se la lichidare. Investigațiile ISU vor continua pänä la stabilirea cauzei producerii incendiului.



Direcția Județeană de Mediu Dâmbovița informeaza despre producerea, in data de 02.09.2026, ora 20.19, unui incendiu în localitatea Balteni, județul Dambovita. Au ars aprox. 7 tone de deșeuri menajere, mase plastice si cauciucuri depozitate necontrolat, suprafață afectată fiind de aproximativ 200 mp. Incendiul a fost anunțat ca lichidat la ora 22.05. 

2. În domeniul solului și vegetației


Garda Forestieră Râmnicu Vâlcea informează despre producerea, in data de 30.09.2026, ora 17.00, unui incendiu care a afectat cca 2.8 ha padure proprietate privata apartinand Parohiei Carjei, pe raza OS Simian, jud Mehedinti. Incendiul a fost stins în data de 01.10.2026, la ora 01.00, de către 2 silvicultori, 12 pompieri militari și 10 cetățeni. Nu se cunosc cauzele declanșatoare. 


Administrația Națională Rezervația Biosferei  Delta Dunării informează că, în data de 02.10.2026, ora 17:30, a izbucnit un incendiu de vegetație în zona numită Văcaru, între lacurile Băclănești, Văcaru și Ligheanca, in Delta Dunarii. Zona este inundabilă, este zonă economică aflată pe teritoriul U.A.T. Maliuc și Crișan, judetul Tulcea. Nu sunt obiective în zonă. Propagare generală: nord-sud. Vom reveni cu informații suplimentare.



Direcția Județeană de Mediu Dâmbovița informeaza despre producerea, în data de 02.09.2026, ora 14.55, unui incendiu de vegetație uscată în municipiul Targoviste, județul Dâmbovita. In completare, la ora 16.20, Inspectoratul pentru Situații de Urgență al Județului Dâmbovița a transmis faptul că ard aprox. 3 tone de deșeuri menajere depozitate necontrolat și o suprafață de  aprox 3  ha de vegetatie uscata. Se lucreaza la lichidare. Vom reveni cu informații suplimentare.


Garda Forestieră Timișoara revine cu informații suplimentare despre incendiul izbucnit în data de 16.09.2026, la ora 21.00, în zona localității Topleț, pe raza Ocolului Silvic Băile Herculane, jud. Caraș-Severin (cauza-reaprindere). Suprafața afectată în data de 02.10.2026 este de 619.52 ha de litieră, coronament, subteran, vegetație. Incendiul este în desfășurare, intervin 85 de silvicultori, 45 de pompieri militari pentru stingere. Cauza inițială a declanșării incendiului o reprezintă utilizarea necorespunzătoare a focului deschis pentru curațarea vegetației. Vom reveni cu informatii suplimentare.



 Garda Forestieră Timișoara revine cu informații suplimentare despre incendiul izbucnit în data de 17.09.2026, la ora 17.01, în zona localității Băile Herculane, pe raza Ocolului Silvic Băile Herculane, jud. Caraș-Severin (cauza-reaprindere). Suprafața afectată în data de 02.10.2026 este de 572.08 ha de litieră, coronament, subteran, vegetație. Incendiul este în desfășurare, intervin 194 de silvicultori, 246 de pompieri militari, 14 pompieri civili, 13 polițiști, 8 jandarmi și 5 cetățeni pentru stingere cu ajutorul a 11 elicoptere black hawk (378 aruncări de apă). Vom reveni cu informatii suplimentare.

3.În domeniul supravegherii radioactivităţii mediului
Nu s-au înregistrat evenimente deosebite.

3. În municipiul Bucureşti

Nu s-au înregistrat evenimente deosebite. 

